**Informácia pre verejnosť o začatí správneho konania**

**Č. OU-BA-OSZP2-2020/088142**

**podľa § 16a ods. 1 zákona č. 364/2004 Z. z. o vodách a o zmene a doplnení zákona Slovenskej národnej rady č. 372/1990 ZB. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“)**

Okresnému úradu Bratislava, odboru starostlivosti o životné prostredie, Tomášikova 46, 832 05 Bratislava bola doručená žiadosť stavebníka AKIF, s.r.o., Muštová 9, 900 28 Ivanka pri Dunaji, zastúpeného spoločnosťou DJ engineering s.r.o., Krajná 23, 900 42 Dunajská Lužná o vydanie rozhodnutia podľa § 16 a ods.1 vodného zákona, či stavba **„Bytový dom Geologická“**, na parc. č. 5147/1, 5147/2, 5148/1, 5149/1, 5149/2, 5149/3, 5152, 5153/1, 4765/1, 5146/3 k.ú. Podunajské Biskupice je navrhovanou činnosťou podľa § 16 ods.6 písm. b) vodného zákona.

Okresný úrad Bratislava oznamuje začatie správneho konania v predmetnej veci.

Súčasťou žiadosti bola projektová dokumentácia pre územné konanie.

Dokumentácia k predmetnej navrhovanej činnosti je k dispozícii k nazretiu na okresnom úrade Tomášikova 46, 832 05 Bratislava.

Odborné stanovisko k navrhovanej činnosti vydala poverená osoba Výskumný ústav vodného hospodárstva, Nábrežie arm. gen. L. Svobodu 5, 812 49 Bratislava dňa 03.08.2020.

Verejnosť môže písomné stanovisko k projektovej dokumentácii navrhovanej činnosti alebo k odbornému stanovisku poverenej osoby, ktoré sú priložené k tejto informácii doručiť Okresnému úradu Bratislava, odboru starostlivosti o životné prostredie, Tomášikova 46, 832 05 Bratislava do 10 dní odo dňa ich zverejnenia na webovom sídle orgánu štátnej vodnej správy a na webovom sídle ministerstva. Verejnosť sa doručením písomného stanoviska stáva účastníkom konania.